Music Sounds Better with You

"Music Sounds Better with You" הוא השיר היחיד של להקת ההאוס הצרפתי, סטארדאסט, שיצא לאור ב-20 ביולי 1998.<ref></ref> סטארדאסט כללה את המפיק תומא בנגלטר, הדי ג'יי אלן בראקס והסולן בנג'מין דיימונד. הם כתבו את "Music Sounds Better With You", תוך שימוש בריף גיטרה שסומפל מהשיר "Fate" של צ'אקה קאן משנת 1981.

"Music Sounds Better with You" יצא תחילה בחברת התקליטים של בנגלטר, Roulé. לאחר מכן יצא בהפצה רחבה יותר בחברת התקליטים וירג'ין רקורדס, עם קליפ בבימויו של מישל גונדרי. השיר הגיע למקום השני במצעד הסינגלים הבריטי באוגוסט 1998 ונשאר שם שבועיים, והפך לאחד הסינגלים הנמכרים ביותר בבריטניה באותה שנה. השיר גם עמד בראש מצעד שירי הדאנס קלאב של בילבורד האמריקאי למשך שבועיים. השיר זכה בפלטינה כפולה בבריטניה, פלטינה באוסטרליה, זהב בבלגיה וכסף בצרפת.

"Music Sounds Better with You" קיבל ביקורות חיוביות והוכתר כאחד משירי הדאנס הגדולים בכל הזמנים על ידי מספר פרסומים. סטארדאסט הקליטו דמואים נוספים, אך החליטו להתפרק, מתוך אמונה שזה יוצר מסתורין.

== הקלטה ==
באמצע שנות ה-90, הדי ג'יי אלן בראקס פגש את תומא בנגלטר מהצמד דאפט פאנק ונתן לו דמו של השיר שלו "Vertigo". בנגלטר הוציא את השיר בלייבל שלו, Roulé, בשנת 1997. לאחר ההשקה, הופיע בראקס במועדון רקס בפריז, עם בנגלטר על הקלידים וחברו של בראקס בנג'מין על השירה.<ref name=":0"></ref> באותה תקופה, דיימונד היה חבר בלהקת פאנק, שלא ראתה בעין יפה את שיתוף הפעולה שלו עם מוזיקאים אלקטרוניים.<ref name=":1"></ref> השלושה הלחינו את הגרסה הראשונה של "Music Sounds Better with You" עבור ההופעה, תוך שימוש בסמפל מהשיר "Fate" של צ'אקה קאן משנת 1981, שסומפל באמצעות E-mu SP-1200.<ref name=":0" />

לאחר ההופעה, השלישייה עבדה על השיר באולפן הביתי של בנגלטר, Daft House. הם הוסיפו פסנתר רודס, מכונת תופים רולנד TR-909 ובסליין שנוגן על Korg Trident. הם סידרו באמצעות הסמפלר ASR-10 של Ensoniq, והפעילו מקטעים שונים על ידי הקצאתם למקשים שונים. השירה של דיימונד והשיר האחרון נדחס עם אלסיס 3630.<ref name=":0" />

המילים נכתבו על ידי שלושת חברי הלהקה, בשיר היו שורות נוספות, שנמחקו. דיימונד הרגיש שהמילים הדלילות היו "כמו מנטרה... משהו שכולם יכלו להבין".<ref name=":2"></ref> בראקס אמר שהשלישייה האזינה לשיר המוגמר: "שמחנו מאוד כי הרגשנו שהשגנו משהו מקורי ודי חדש בצורתו".<ref name=":2" />

== שחרור ==
"Music Sounds Better with You" יצא כסינגל על תקליט בלייבל של בנגלטר, Roulé, בתחילת 1998.<ref name=":2" /> לפי בראקס, השיר בילבל תחילה את מבליי המועדונים בפריז: "לא לקח הרבה זמן עד שאנשים הבינו את המבנה של השיר והתחילו לרקוד לו, אבל בהאזנה הראשונה התגובה הייתה, 'מה זה?'"<ref name=":2" /> הסינגל היה מיועד לתקליטנים, אך הביקוש גדל לאחר שעותקים הופצו בכנס מוזיקת החורף במיאמי בשנת 1998. לדברי המנהל השותף של Roulé, גילדס לואק, הדי ג'יי של ה-BBC Radio 1 פיט טונג היה הדי ג'יי הרדיו הראשון שניגן את השיר.<ref name=":2" /> לואק ודיימונד אמרו כי "Music Sounds Better with You" מכר בין 250,000 ל-400,000 עותקים ב-Roulé.<ref name=":2" /> בנגלטר לא נהנה מהלחץ ותשומת הלב שהסינגל הביא, שכן Roulé "היה אמור להיות תחביב, פלטפורמה יצירתית".<ref name=":2" />

סטארדאסט החתימה את הסינגל בחברת התקליטים וירג'ין רקורדס, שמכרה יותר משני מיליון עותקים ברחבי העולם על גבי תקליטי ויניל ותקליטורים.<ref name=":2" /> השיר עמד בראש מצעד שירי הדאנס קלאב של בילבורד במשך שבועיים והגיע למקום ה-62 בבילבורד הוט 100 בקנדה, הוא הגיע למקום השני במצעד הסינגלים הקנדי ולמקום החמישי במצעד RPM.<ref></ref> השיר הגיע לראש המצעדים ביוון ובספרד והגיע לעשירייה הראשונה בתשע מדינות נוספות לפחות.<ref name=":2" /> הוא זכה למעמד פלטינה כפולה בבריטניה,<ref></ref> פלטינה באוסטרליה,<ref></ref> זהב בבלגיה<ref></ref> וכסף בצרפת.<ref></ref>

== ביקורות ==
ג'ון בוש מ-Allmusic תיאר את "Music Sounds Better with You" כ"אחד מסינגלי הדאנס הנשגבים ביותר שאי אפשר לעמוד בפניהם של העשור".<ref></ref> עורכת אחרת, אנבל רוס, כינתה את השיר "נשגב בפשטותו" וראתה בו את אחד משירי הדאנס הטובים ביותר.<ref></ref> ברוס טנטום מ-DJ Mag כתב שהשיר "לא עושה הרבה מכלום, באמת, וגם לא חייב. היא קיימת במצב של שלמות המעניקה הנאה".<ref></ref>

בשנת 2013, Mixmag הכתירו את "Music Sounds Better with You" כשיר הדאנס השישי הטוב ביותר בכל הזמנים,<ref></ref> וב-2018 הם כללו אותו ברשימת "המנוני הווקל האוס הגדולים ביותר".<ref></ref> פיצ'פורק דירג אותו במקום ה-46 ברשימת השירים הטובים ביותר בשנות ה-90, וכלל אותו ב-The Pitchfork 500, ספר המאגד את השירים הגדולים ביותר מ-1977 עד 2008. ב-2011, מגזין סלנט דירג אותו כסינגל ה-99 הטוב ביותר של שנות ה-90.<ref></ref> ב-2017, אתר BuzzFeed הכתיר אותו במקום ה-72 ברשימת שירי הדאנס הגדולים ביותר של שנות ה-90.<ref></ref> ב-2022, פיצ'פורק הכתיר אותו כאחד משירי ההאוס הטובים ביותר של שנות ה-90,<ref></ref> בעוד הרולינג סטון דירג אותו במקום ה-73 ברשימת שירי הדאנס הגדולים.<ref></ref>

== מורשת ==
על פי בילבורד, לאחר ההצלחה של "Music Sounds Better with You", וירג'ין הציעה לבנגלטר 3 מיליון דולר כדי להפיק אלבום של סטארדאסט.<ref name=":2" /> הלהקה יצרה מספר דמואים, אך נטשה אותם. נכון לשנת 2012, בראקס אמר כי אין תוכניות לשחרר את הדמואים, ואמר כי זה נותן מסתורין.<ref name=":0" /> מאוחר יותר הוא אמר שהוא רצה להמשיך עם סטארדאסט, אבל בנגלטר התמקד בדאפט פאנק.<ref name=":1" /> מלבד הופעתם במועדון רקס, סטארדאסט הופיעו רק פעם אחת, בסט של כ-30 דקות בפסטיבל בוראליס במונפלייה, צרפת.<ref name=":2" />

דיימונד ובראקס חידשו את קריירת הסולו שלהם. דיימונד אמר שהוא התקשה לחזור לסגנון המוזיקה שלו אחרי סטארדאסט, וחברת התקליטים שלו, סוני, לחצה עליו להוציא מוזיקה דומה. בנגלטר המשיך להוציא מוזיקה כדאפט פאנק עם גי-מנואל דה הומם-כריסטו.<ref></ref> הם ביצעו מאש-אפ של "Music Sounds Better with You" ואת הסינגל שלהם משנת 2000 "One More Time" בסיבוב ההופעות שלהם בשנים 2006-2007. ההופעה נכללה בדיסק הבונוס של אלבום ההופעה החיה Alive 2007. פיצ'פורק תיאר אותו כ"שילוב כל כך 'הולי שיט' אקסטטי שזה היה נראה ממש שחצן אם זה לא היה כל כך מאושר".<ref></ref>

ב-2011, ביג טיים ראש דגמו את השיר "Music Sounds Better with You" עבור השיר "Music Sounds Better with U".<ref></ref> השיר הופיע גם במשחק הווידאו Grand Theft Auto V משנת 2013.<ref></ref> ב-2019, סטארדאסט חידשו את השיר לרגל יום השנה ה-20 שלו. האלבום הופץ מחדש על ידי חברת התקליטים Because Music ונוסף לפלטפורמות סטרימינג.<ref name=":2" />

== קרדיטים ==
===== סטארדאסט =====
* תומא בנגלטר - גיטרה, הפקה, כתיבת השיר, מיקס
* אלן בראקס - הפקה, כתיבת השיר, מיקס
* בנג'מין דיימונד - שירה, כתיבת השיר

===== אמנים אחרים =====
* דומיניק קינג - כתיבת השיר
* פרנק מוסקר - כתיבת השיר
* צ'אקה קאן - דגימה

== נתוני מכירות ==
{| class="wikitable"
!מדינה
!מעמד
!מכירות
|-
!ארצות הברית (RIAA)<ref></ref>
|זהב
|500,000
|}

== קישורים חיצוניים ==
* 

== הערות שוליים ==

קטגוריה:שירי 1998
קטגוריה:סינגלי בכורה מ-1998
קטגוריה:שירים באנגלית
קטגוריה:שירים על מוזיקה
קטגוריה:שירי מוזיקת האוס
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בספרד
קטגוריה:שירי זהב בארצות הברית
קטגוריה:סינגלים בהוצאת וירג'ין רקורדס